### Beslutninger:

Fremsendes sammen med ændringsforslaget fra Socialdemokratiets byrådsgruppe af 8. juni 2022 til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 8. juni 2022 om magistratsbehandling af forslaget.

Sagen bedes tilbagesendt byrådet via Magistraten.

###

Beslutningsforslag fra [adresse], V og SF

Der har været en voldsom vækst i pengespil i [adresse] de seneste 15 år - og samtidig har der været en stor stigning i antallet af personer, der enten har et problematisk forhold til spil eller er direkte spilafhængige. Alligevel er det offentlige rum fyldt med reklamer for pengespil i forskellige former. Vi oplever det på bådebusser og reklamesøjler i busskure. Det besværliggør behandlingen af ludomaner og kan samtidig virkefristende for særligt de børn og unge, der bliver eksponeret og som har dårligere forudsætninger for at gennemskue de konsekvenser, spillet i værste fald kan have.

En nyere undersøgelse har vist at omkring 125.000 danskere i varierende grad oplever problemer med pengespil. Det er relativ en procentdel af den voksne del af befolkningen, og vi har derfor brug at kigge på hvordan vi kan nedbringe det tal. Selvom antallet af deciderede ludomaner er noget lavere, er der ingen tvivl om, at ludomani er blevet et stadig større samfundsproblem. Ludomani har ofte ødelæggende effekt på ens familie og økonomisk kan det have store konsekvenser.

125.000 er et meget højt tal og det tal ser ikke ud til at blive mindre kommende år. I Radikale Venstre, SF og Venstre ønsker vi derfor at skrue op for den forebyggende indsats, således der ikke er flere der kommer til at opleve problemer med pengespil.

Da casino og pengespil generelt er blevet let tilgængeligt, er risikoen for at udvikle ludomani større end nogensinde før. Eneste krav for at spille casino og pengespil på nettet er, at man har adgang til en smartphone eller computer. Det er derfor utroligt nemt at spille med, hvis man er myndig.

Ludomani er et udbredt og stort problem i mange aldersgrupper, og tidligere undersøgelse viser at en stor andel af ludomanerne tilhører den yngre aldersgruppe. Unge i aldersgruppen 18-25 år viser en særlig stor interesse for poker og betting, men prøver også gerne kræfter med spillemaskiner, lotterier og andre pengespil. Hver fjerde, der kommer i behandling for ludomani er under 25 år.

EU-parlamentarikere på tværs af politiske partier herunder Frode Mogensen (V), Lotte Christoffersen (S) og Bruno Brandt (RV) arbejder for et europæisk forbud mod reklamer for pengespil. Herhjemme er der også udbredt bekymring og modstand mod reklamer for pengespil, og blandt andre har landstræner Noah Madsen direkte opfordret til et forbud mod spilreklamer.

På trods af ovenstående kan man se reklamer for pengespil bl.a. i vores busser og busskure, som mange børn og unge bruger, og som [adresse] er medejere af. Det er problematisk.

Det indstilles at:

1. [adresse] retter henvendelse til Midttrafik med henblik på at forbyde reklamer for pengespil i den offentlige transport.

2. Det indgår i næste udbud af reklamefinansieret byudstyr i [adresse], at der ikke må reklameres for pengespil.

På vegne af SFs, Radikale Venstres og Venstres byrådsgrupper

Laura Thorsen, medlem af [adresse] for SF, gruppeforperson,

Christoffer Christensen, medlem af [adresse] for Radikale venstre, politisk ordfører,

Yngve Gregersen, medlem af [adresse] for Venstre, gruppeformand